La Germandat del Sant Sepulcre programa la conferència “La Passió de Crist. Claus de la pel·lícula de Mel Gibson” dins dels actes del 75 aniversari
2025-07-24

Dimecres que ve 2 d’abril, a les 19.30 hores, el Círculo Católico San Roque acollirà una nova activitat dins dels actes del 75 aniversari de la Pontifícia Germandat del Sant Sepulcre de Burjassot; actes que van començar en la Pasqua del passat any i que culminaran amb la celebració de la Setmana Santa de 2025. Es tracta de la conferència “La Passió de Crist. Claus de la pel·lícula de Mel Gibson”, a càrrec del Reverend Sr. Miguel Segura LC, qui va ser testimoni i assistent en el rodatge del film.

Abans de la conferència, sobre les 19.00 hores, tindrà lloc la inauguració de l’exposició commemorativa del 75 aniversari, on es mostraran elements d’interés en la trajectòria de la Germandat, com ara la vestimenta, ornaments, etc, i documents històrics i artístics d’estos 75 anys. L’exposició estarà oberta fins al diumenge 6 d’abril, i es podrà visitar els dijous i divendres de 18.00 a 20.00 i el dissabte i diumenge d’11.00 a 13.00, de manera gratuïta.

Finalment, el dissabte 5 d’abril a les 20.00 hores, la Germndat serà l’encarregada de llegir el tradicional Pregó de la Setmana Santa de Burjassot.